Paulus kinunjara awit lepatipun dhumateng pemerintah negari Rum. Rasul Paulus anggenipun martosaken Injil punika asring ndadosaken kekisruhan ing antawisipun masyarakat utawi pejabat ingkang mboten pitados utawi mboten remen dhumateng Gusti Yesus. Miturut angger-angger pemerintah Rum, Paulus kakunjara awit lepatipun piyambak. Kados saben tiyang ingkang nerak angger-angger negari, inggih makaten ugi Paulus anggenipun nampi paukuman. Mesthinipun tiyang ingkang dipun kunjara punika rumaos susah, sedih lan sangsara. Mesthinipun Rasul Paulus ugi kados makaten, susah lan gela nampeni paukuman saking pemerintah.